De tre rumænske mænd, der natten til mandag blev anholdt af Sønderjyllands Politi, er blevet varetægtsfængslet i fire uger efter et grundlovsforhør i Retten i Hjørring mandag. Da de tre rumænere blev stoppet af politiet, var der med en lang række tyvekoster i bilen, blandt andet  to computere og et kamera. Tyvekosterne stammer formentlig fra indbrud i Jerslev, Dronninglund og Gerå. De tre rumænere, hvoraf to er 39 år og den tredje er 42 år, nægter sig skyldige.
De tre rumænere, der mandag blev anholdt med en lang række tyvekoster fra indbrud i nordjyske hjem, er blevet varetægtsfængslet i fire uger.